ฉก.ม.2 สุ่มจับ 2 โจ๋ขนยาบ้า 2 แสนเม็ด ริมน้ำสาย รับถูกว่าจ้างมา
ฉก.ม.2 จับ 2 โจ๋แม่จัน ลอบขนยาบ้า 2 แสนเม็ดใส่กระเป๋าเป้ลายพรางทหาร คาริมแม่น้ำสาย สารภาพถูกว่าจ้างมารับของ เพื่อนำส่งต่ออีกจุด โดยจะมีคนในขบวนการโทรบอกพิกัดเมื่อเวลา 05.00 น. วันที่ 12 พ.ค.63 พ.อ.ชาตรี สงวนธรรม ผบ.ฉก.ม.2 รับรายงานจะมีแก๊งขนยาเสพติดลักลอบขนยาบ้าข้ามชายแดน จึงสั่งการให้ ร.อ.กิตติเดช กันคล้อย ผบ.ร้อย.ม.3 ฉก.ม.2 ร้อย.ม.3 นำกำลังออกลาดตะเวนไปตามถนนเลียบชายแดน กระทั่งไปถึงบริเวณท่าข้ามกะหล่ำ (NC 935611) บ.เหมืองแดงใต้ ต.แม่สาย อ.แม่สาย จ.เชียงราย พบนายสม (นามสมมติ) อายุ 17 ปี ขี่รถ จยย. ฮอนด้าเวฟ สีดำขาว ทะเบียน 1 กจ 2102 เชียงราย มีนายสาม (นามสมมติ) อายุ 16 ปี ทั้ง 2 คน อยู่ ต.แม่ไร่ อ.แม่จัน นั่งซ้อนท้ายรถ จยย. ออกจาก บ.เหมืองแดงใต้ ซอย 2 ในลักษณะปิดไฟหน้ารถ ขับตรงเข้าไปบริเวณ ท่าข้ามกะหล่ำ และจอดรถ เดินลงไปข้างแม่น้ำสาย หลังจากนั้นได้เดินกลับมาพร้อมกระเป๋าเป้ลายพรางทหาร จำนวน 2 เป้ ขึ้นมาวางบนรถเจ้าหน้าที่จึงได้แสดงตัวเข้าตรวจค้นภายในกระเป๋าเป้ดังกล่าว พบบรรจุยาบ้ากระเป๋าเป้ละ 10 มัด รวมทั้งหมด 200000 เม็ด จากการซักถามผู้ต้องหาทั้ง 2 คน ให้การรับสารภาพว่าได้รับการว่าจ้างให้มาลำเลียงยาเสพติด โดยเมื่อมาถึงจุดและเวลาที่แจ้งไปตามนัดหมาย จะมีคนจากฝั่งเมียนมา แบกกระเป๋าเป้เดินลุยน้ำ ข้ามมาวางยังจุดบริเวณข้างแม่น้ำสาย ฝั่งไทย และให้นำไปส่งยังจุดต่อไป โดยจะมีคนโทรติดต่อมาบอกจุดส่งยาเสพติดอีกครั้ง เจ้าหน้าที่จึงควบคุมตัวส่ง สภ.แม่สาย ดำเนินคดีต่อไป.
ฉก.ม.3 จับ 2 โจ๋แม่จัน ลอบขนยาบ้า 2 แสนเม็ดใส่กระเป๋าเป้ลายพรางทหาร คาริมแม่น้ำสาย สารภาพถูกว่าจ้างมารับของ เพื่อนำส่งต่ออีกจุด โดยจะมีคนในขบวนการโทรบอกพิกัด
จับยาบ้า,ฉก.ม.2,ยาบ้า2แสนเม็ด,2โจ๋ขนยาบ้า,แม่น้ำสาย,จ้างขนยา,เชียงราย,ข่าวทั่วไป